 WAZIRI Mkuu, Kassim Majaliwa amezitaka nchi za Afrika Mashariki kudumisha amani, umoja na mshikamano ili kuepuka vita visivyokuwa vya lazima.Aliyasema hayo juzi katika kumbukumbu ya miaka 25 ya mauaji ya kimbari iliyofanyika katika jiji la Kigali, Rwanda.Waziri Mkuu ambaye alimwakilisha Rais, John Magufuli katika kumbukumbu hizo, amewasisitiza wananchi wa Afrika Mashariki kudumisha amani na utulivu.Awali, Waziri Mkuu alijumuika na viongozi kutoka nchi mbalimbali kutoa heshima kwenye eneo la kumbukumbu ya mauaji hayo la Gisozi lililopo jijini Kigali.Baada ya kutoa heshima kwenye eneo la kumbukumbu za mauaji hayo, Rais wa Rwanda, Paul Kagame alitoa maelezo ya kina kuhusu mauaji hayo yaliyotokea Rwanda 1994.Viongozi wengine waliohudhuria kumbukumbu hizo ni pamoja na Rais mstaafu wa Awamu ya Tatu, Benjamin Mkapa na Rais mstaafu wa Nigeria, Ulusegun Obasanjo.